NOVA DELEGACIÓN DE COMPETENCIAS DO ALCALDE NO CONCELLEIRO DE BO GOBERNO, TRANSPARENCIA E PARTICIPACIÓN CIDADÁ
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 23/04/2020)

Con data 21/06/2019 ditouse decreto nº 2186/2019 polo que se confire delegacións especiais e xenéricas nos concelleiros desta Corporación. Vista a dilixencia de erros de Secretaria, e en virtude do artigo 43 do Regulamento de organización, funcionamento e réxime xurídico das Entidades Locais, aprobado polo Real decreto 2568/1986 (ROF), con data 22/7/2019 dictouse novo decreto, n.º 2480/2019, polo que se deixou sen efecto o anterior e se conferiron novas delegacións especiáis e xenéricas nos concelleiros desta Corporación. Tras varios meses de funcionamento coas delegacións indicadas, é preciso axilizar algúns procedementos en materia de venda ambulante, instalación de atraccións, ocupación da vía pública con mercadorías, materiais de construción, valos e outras instalacións análogas, de autorización para a instalación de propaganda e letreiros, autorización para entrada e saída de vehículos (vaos) e reservas da vía pública e autorizacións e inscripcións de animais domésticos e potencialmente perigosos, para o cal considérase procedente delegar esas materias na competencia da Concellería de Bo Goberno, Transparencia e Participación Cidadá, recuperando para elo algunha delas que estaban delegadas na Xunta de Goberno local, o cal se fixo mediante decreto nº 1013-2020, desta mesma data. En base ao exposto, PRIMEIRO: Efectuar as seguintes novas delegacións xenéricas, referidas ás seguintes materias que se detallan que incluirá a facultade de resolver mediante actos administrativos que afecten a terceiros e que se sumarán as xa efectuadas no Decreto de data data 22/7/2019: CLASE DE DELEGACIÓN: xenérica con facultade de resolver mediante actos administrativos que afecten a terceiros. En concreto estará facultado para ditar as seguintes resolucións: 1º.—Modificar o emprazamento do mercado por causa de forza maior ou interese municipal.2º.—Aprobación do número e a localización dos postos, determinando o aumento ou supresión dos postos existentes ou a súa modificación 3º.—Outorgar autorizacións para o exercicio da venda ambulante.4º.—Requirir aos interesados para que presenten a documentación exixida.5º.—Autorizar a ampliación de horario do mercado até as 20:00.6º.—Autorizar a exposición no chan de determinados produtos.7º.—Visado da tarxeta de identificación.1.—Outorgamento de autorizacións para instalacións de atraccións.1.-Outorgamento de autorizacións.1.—Outorgamento de autorizacións.1.—Outorgamento de autorizacións.1.—Outorgamento de autorizacións e inscricións. SEGUNDO: Notificar a presente resolución á persoa designada, deixando sen efecto o Decreto n.º 1010-2020 por conter algún erro. TERCEIRO: A Alcaldía poderá avocar para si as competencias delegadas nesta Resolución nos casos previstos no artigo 10 da Lei 40/2015, de Réxime xurídico do Sector Público, motivando as causas polas que se produce a avocación. CUARTO: Publicar este acordo no Boletín Oficial da Provincia, no taboleiro municipal e no Portal de Transparencia do Concello, con indicación dos recursos pertinentes contra o mesmo. QUINTO: Dar conta ao Pleno da Corporación Municipal da presente Resolución na primeira sesión que se leve a cabo. O alcalde, don Xosé Represas Giráldez, Documento asinado electrónicamente